google/wiki40b huggingface dataset:
Αχονδροπλασία

Αίτια

Η αχονδροπλασία κληρονομείται με αυτοσωμικό επικρατή τρόπο κατόπιν μετάλλαξης στο γονίδιο 3, που προκαλεί αντικανονική ανάπτυξη των χόνδρων. Μεταλλάξεις των γονιδίων μπορεί να συμβούν όταν κάποιος αποκτά παιδί σε μεγάλη ηλικία (άνω των 30). Έρευνες έχουν δείξει ότι οι μεταλλάξεις των γονιδίων κληρονομούνται αποκλειστικά από τον πατέρα κατά την διάρκεια της σπερματογένεσης. 
Υπάρχουν ακόμα δύο σύνδρομα με γενετική βάση παρόμοια με την αχονδροπλασία, η υποχονδροπλασία και η θανατηφόρος δυσπλασία.

Διάγνωση

Η αχονδροπλασία μπορεί να ανιχνευθεί κατά την διάρκεια της εγκυμοσύνης μέσω γονικού υπερήχου. Εξέταση DNA πραγματοποιείται για να ανιχνεύσει κάποιες μεταλλάξεις γονιδίων. Άλλα χαρακτηριστικά της αχονδροπλασίας είναι η χαμηλή κίνηση και ο χαμηλός μυικός τόνος. Ένα αίτιο του χαμηλού μυικού τόνου είναι ότι το βρέφος δεν περπατά πριν τους 24 ή 26 μήνες. Εξαιτίας του χαμηλού ύψους, η εμμονή σχετίζεται συχνά με την διαταραχή. Τα παιδιά εμφανίζουν συχνά μολύνσεις των αυτιών (ωτίτιδα).

Θεραπεία

Προς το παρόν δεν υπάρχει κάποια θεραπεία για την αχονδροπλασία.
Παρόλο που χρησιμοποιούνται από αυτούς που δεν έχουν αχονδροπλασία για να βοηθηθούν με το ύψος τους, οι ορμόνες δεν θα βοηθήσουν τα άτομα με αχονδροπλασία. Ωστόσο υπάρχει μια χειρουργική επέμβαση που μπορεί να μεγαλώσει τα άκρα των ατόμων με αχονδροπλασία. Με την μέθοδο επιμήκυνσης των οστών, η μέθοδος ilizarov.Με μεγάλη επιτυχία.
Κυψέλη Μακρινούς Αιτωλοακαρνανίας

Γεωγραφία - Ιστορία

Η Κυψέλη βρίσκεται νότια της λίμνης Τριχωνίδας και βορειοανατολικά του Εύηνου ποταμού. Το χωριό απέχει 33,5 χλμ. ΒΑ. από το Μεσολόγγι, 31,5 ΒΔ. από τη Ναύπακτο και 40 χλμ. ΝΔ. από το Αγρίνιο. Ως οικισμός περιλαμβάνεται στις ελληνικές απογραφές από το 1951 με το όνομα Άνω Μπερμπάτη ως μέρος της τότε κοινότητας Μακρυνούς. Μετονομάστηκε σε Κυψέλη το 1954. Σύμφωνα με το πρόγραμμα Καλλικράτης, μαζί με την Αγία Τριάδα, τους Αγίους Αποστόλους, τη Μακρινού και τον Μεταξά αποτελούν την τοπική κοινότητα Μακρινούς που υπάγεται στη δημοτική ενότητα Μακρύνειας του δήμου Αγρινίου και σύμφωνα με την απογραφή 2011 έχει πληθυσμό 38 κατοίκους.
Κλαυδία Φραγκίσκη της Λωρραίνης

Βιογραφία

Ήταν η δεύτερη κόρη του Ερρίκου Β΄ δούκα της Λωρραίνης και της Μαργαρίτας Γκοντζάγκα, κόρης του Βιντσέντσο Α΄ Γκοντζάγκα δούκα της Μάντουας.
Κωνσταντίνος Μαρκίδης

Βιογραφικά στοιχεία

Γεννήθηκε στη Λάρισα και σπούδασε νομικά στο Πανεπιστήμιο Αθηνών. Το 1897 διορίστηκε από τους Οθωμανούς δήμαρχος Λάρισας, θέση στην οποία παρέμεινε μέχρι το 1898, οπότε και υπέβαλε την παραίτησή του.
Εξελέγη βουλευτής Λάρισας στις εκλογές του 1887.
Λάιλα Τρέτικοφ

Νεαρή ηλικία

Γεννήθηκε στις 25 Ιανουαρίου του 1978 στη Μόσχα,με τον πατέρα της να είναι μαθηματικός και η μητέρα της κινηματογραφίστρια. Μετανάστευσε στη Νέα Υόρκη στην ηλικία των 16 ετών όπου και έμαθε αγγλικά ενώ εργαζόταν ως σερβιτόρα. Σπούδασε στο πανεπιστήμιο της Καλιφόρνια στο Μπέρκλεϊ, από όπου και αποχώρησε πριν ολοκληρώσει τις σπουδές της. Η εξειδίκευση της ήταν στην επιστήμη υπολογιστών και τέχνη, καθώς και έκανε έρευνες στην τεχνητή νοημοσύνη σχετικά με την εκμάθηση δεδομένων.

Ξεκίνημα

Το 1999 άρχισε να εργάζεται ως προγραμματίστρια στην εταιρεία Sun Microsystems, στο τμήμα Sun-Netscape Alliance όπου και εργάστηκε στο έργο για τον διακομιστή Java. Κατόπιν ίδρυσε την εταιρεία GrokDigital η οποία είχε ως αντικείμενο την προώθηση και διαφήμισης τεχνολογιών, και μετέπειτα έγινε η επικεφαλής πληροφορικής και αντιπρόεδρος μηχανικής λογισμικού στην εταιρεία SugarCRM.

Ίδρυμα Wikimedia

Διορίστηκε εκτελεστική διευθύντρια του ιδρύματος Wikimedia τον Μάιο του 2014 αντικαθιστώντας την Σου Γκάρντνερ, και ανέλαβε τα καθήκοντα της την 1η Ιουνίου του 2014. Το ίδρυμα δέχτηκε κριτική από μέρος της κοινότητας της Βικιπαίδειας καθώς η Τρέτικοφ είχε μόλις μια επεξεργασία στην εγκυκλοπαίδεια πριν τον διορισμό της.
Ανακοίνωσε την παράιτηση της στα τέλη Φεβρουαρίου 2016, με την αποχώρηση της να τίθεται σε ισχύ στα τέλη Μαρτίου του 2016 από τη θέση αυτή, λόγω ισχυρής κριτικής που δέχτηκε από την κοινότητα σχετικά με την μη κοινοποίηση από το ίδρυμα Wikimedia προς την κοινότητα της έρευνας, χρηματοδότησης και υλοποίησης ενός μεγάλου νέου εγχειρήματος του οργανισμού Wikimedia με τον τίτλο Knowledge Engine.

Άλλες ασχολίες

Το 2012, της απονεμήθηκε το χάλκινο επιχειρηματικό βραβείο Στήβι στην κατηγορία για την Γυναίκα Διευθυντικό Στέλεχος της Χρονιάς για μεσαίου μεγέθους επιχειρήσεις στη βιομηχανία της πληροφορικής.
Έχει επίσης κατοχυρώσει μαζί με συνεργάτες της διάφορα διπλώματα ευρεσιτεχνίας σχετικά με την ευφυή χαρτογράφηση δεδομένων και τις δυναμικές εφαρμογές γλωσσών,ενώ είναι μέλος των διευθυντικών συμβουλίων της εταιρείας OpenEd και Rackspace και σύμβουλος στο διευθυντικό συμβούλιο της Zamurai Corporation.
Πανελλήνιο πρωτάθλημα στίβου γυναικών 2009

Το 74ο Πανελλήνιο πρωτάθλημα στίβου γυναικών 2009 διεξήχθη στις 1–2 Αυγούστου 2009 στο Καυτανζόγλειο Στάδιο, στη Θεσσαλονίκη μαζί με το αντίστοιχο πανελλήνιο πρωτάθλημα στίβου ανδρών 2009. Πρωταθλητής σύλλογος αναδείχθηκε ο Πανελλήνιος Γ.Σ. για 30η φορά στην ιστορία του.

Χρονικό των αγώνων

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 20χλμ βάδην και του επτάθλου. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 8 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων και σημειώθηκε ρεκόρ συμμετοχών. Ξεκίνησαν 664 και τερμάτισαν 646Ελληνίδες και ξένες αθλήτριες, παρά τη σφοδρή καταιγίδα που ξέσπασε τα πρώτα 90 λεπτά του αγώνα. Πανελληνιονίκης αναδείχθηκε για έβδομη φορά η Γεωργία Αμπατζίδου, μετά από συναρπαστική μάχη με την Μάγδα Γαζέα, που κρίθηκε μέσα στο Στάδιο με διαφορά μόλις πέντε δευτερολέπτων. Ήταν η έβδομη πανελλήνια νίκη της Αμπατζίδου, που αποτελεί απλησίαστο ρεκόρ. Παράλληλα ήταν πέμπτη στη γενική κατάταξη.
Πρωταθλητής σύλλογος αναδείχθηκε ο Πανελλήνιος Γ.Σ. για 18η συνεχόμενη χρονιά και 30η συνολικά. Αλλά αυτή τη φορά τον απείλησε σοβαρά ο Ολυμπιακός που έμεινε δεύτερος με 4,5 μόλις βαθμούς διαφορά.
Φρειδερίκος Α΄ του Βολφενμπύτελ

Βιογραφία

Ήταν ο πρωτότοκος γιος του Μάγκνους Β΄ και της Αικατερίνης, κόρης του Μπέρναρντ Γ΄ πρίγκιπα του Άνχαλτ-Μπέρνμπουργκ. Όταν ήταν 16 ετών απεβίωσε ο πατέρας του και την κηδεμονία του ανέλαβε ο θείος του Όθων Α΄ πρίγκιπας του Γκέτιγκεν.
Όπως και ο πατέρας του, συμμετείχε στη διεκδίκηση του Λύνεμπουργκ από τους Άνχαλτ, δούκες της Σαξονίας-Βίττενμπερκ. Αν και το 1373 αυτός και οι αδελφοί του συμφώνησαν με τους Άνχαλτ ότι θα γινόταν πρίγκιπες του Λύνεμπουργκ εκ περιτροπής, η διαφωνία συνείστηκε και στο τέλος ο Φρειδερίκος Α΄ νίκησε και κατέλαβε το πριγκιπάτο για τον εαυτό του το 1388.
Το 1400 έλαβε μέρος στη Σύσκεψη των Γερμανών πριγκίπων στη Φρανκφούρτη για την εκλογή βασιλιά, μετά την έκπτωση του Βεγκεσλάου Δ΄. Μια μερίδα των πριγκίπων των εξέλεξε βασιλιά, αλλά δεν υπήρχε καθολική συμφωνία, έτσι ο Φρειδερίκος Α΄ αποχώρησε και κατά το ταξίδι του της επιστροφής δολοφονήθηκε από τον Ερρίκο Ζ΄ κόμη του Βάλντεκ και τους συνεργάτες του, που μάλλον ήθελαν να εξαλειφθεί ένας από τους υποψήφιους. Η πράξη προκάλεσε αναστάτωση την περίοδο εκείνη. Ένας σταυρός στήθηκε στον τόπο του φόνου, στο Κλαϊνένγκλις, κοντά στο Φρίτσλαρ. Ετάφη στον Καθεδρικό του Μπράουνσβαϊκ. Οι αδελφοί του Φρειδερίκου Α' κυνήγησαν τους εκτελεστές του.
Τόνια Σωτηροπούλου

Βιογραφία

Γεννήθηκε στις 28 Απριλίου 1987 στη Γλυφάδα όπου και μεγάλωσε. Είναι απόφοιτη της δραματικής σχολής του Γιώργου Κιμούλη, ενώ έχει παρακολουθήσει σεμινάρια υποκριτικής & σκηνοθεσίας στο Θέατρο των Αλλαγών, σεμινάριο Musical με τους Α. Καλογρίδη, Κ. Κωτσαδάμ, F. Becter και σεμινάρια υποκριτικής από τον John Strassberg στο Actor's Studio.
Ξεκίνησε την υποκριτική της καριέρα, σε ηλικία μόλις 17 ετών, με την ταινία του Νίκου Περάκη «2 to tango» και τη θεατρική παράσταση «Όνειρο θερινής νύχτας», που παίχτηκε στο Θέατρο Αιξωνή Γλυφάδας. Ακολούθησε, το 2006, η ταινία «Λούφα και παραλλαγή» καθώς και η παράσταση «Λαχταρώ», η οποία ανέβηκε στην Κύπρο. Το 2007, έκανε το τηλεοπτικό της ντεμπούτο σε επεισόδιο της σειράς «10η εντολή» και παράλληλα πρωταγωνίστησε στη ταινία του Νίκου Περάκη «Ψυχραιμία». Επιπλέον, συμμετείχε και στην παράσταση του Σταμάτη Φασουλή «Το τρέντυ θα σφυρίξει 3 φορές».
Το 2008, εμφανίζεται σε κάποια επεισόδια των σειρών «Χρυσά Κορίτσια», «Αληθινοί Έρωτες», «Σε είδα» & «Λόλα» κι έπειτα, εγκαθίσταται στο εξωτερικό με σκοπό να κάνει διεθνή καριέρα. Αρχικά πηγαίνει για λίγο στο Βερολίνο κι έπειτα στο Λονδίνο, όπου ξεκινάει σιγά σιγά να κλείνει δουλειές, συμμετέχοντας αρχικά στις ταινίες «Nativity» & «The Midnight Beast». Το 2012, ήταν μια σημαντική χρονιά την ίδια ως ηθοποιό, αφού πρωταγωνίστησε στο βρετανικής παραγωγής θρίλερ «Βerberian Sound Studio» μαζί με τον Toby Jones, έκανε ένα πέρασμα από την ταινία του Ντάνιελ Κρεγκ, Skyfall και έπαιξε στο «Real Stories from the sex industry».
Το 2014, κάνει ένα μικρό πέρασμα από την αμερικανική ταινία «Hercules» με πρωταγωνιστή τον Ντουέιν Τζόνσον και παίζει στην ταινία «Section». Το 2016, παίζει στις ελληνικές ταινίες «Εγκλωβισμένοι» & «The bachelor» και στην βρετανική ταινία «Brotherhood». Το 2017 πρωταγωνιστεί στις ελληνικές ταινίες «Mandelion» και «Success Story» καθώς και στην αμερικανική «Everything Is Wonderful». To 2018, πρωταγωνίστησε στη ταινία «Αίθουσα Αναμονής».
Το 2019 δανείζει τη φωνή της ως κυρία Μαθουσαλίξ, στην ελληνική εκδοχή της ταινίας κινουμένων σχεδίων «Αστερίξ: Το μυστικό του μαγικού ζωμού».
1485 Ίζα

Φυσικά χαρακτηριστικά

Τα φυσικά χαρακτηριστικά της Ίζα είναι άγνωστα.
Βαχός Ηρακλείου

Ιστορικά στοιχεία

Η ονομασία πιθανότατα προέρχεται από το Βάκχος και υποδηλώνει τα γλέντια που ακόμα και σήμερα αφθονούν στο χωριό. Το χωριό δεν αναφέρεται στις βενετικές απογραφές μολονότι υπήρχε. Αυτό φαίνεται από τις τουρκικές απογραφές, στις οποίες αναγράφεται. Στην απογραφή του 1671 ο Βαχός είχε 11 χαράτσα.
Όπως και τα λεγόμενα "καμένα χωριά" δίπλα στο Βαχό, το χωριό αυτό δέχτηκε την οργή του Γερμανού κατακτητή το 1943. Στο Βαχό, πριν από την εκτέλεση των κατοίκων, πρότειναν στον πρόεδρο της Κοινότητας Ηρακλή Πνευματικάκη να υπογράψει έγγραφη αποδοκιμασία των ανταρτών, για να εξευμενίσει τους Γερμανούς, όμως αυτός αρνήθηκε λέγοντας: Εγώ την υπογραφή μου δεν την ατιμάζω.Συγκέντρωσαν τους άνδρες και συγχρόνως οι Γερμανοί λεηλάτησαν το χωριό. Τη στιγμή της εκτελέσεως ο πρόεδρος Ηρακλής Πνευματικάκης φίλησε τους συγχωριανούς του λέγοντας:Έτσι, παιδιά, αποχτάται η Λευτεριά. Εκτελέστηκαν συνολικά 23 κάτοικοι του χωριού.
FIPRESCI

FIPRESCI (Φιπρέσκι) είναι η συντομογραφία του γαλλικού τίτλου Fédération Internationale de la Presse Cinématographique (αγγλ. International Federation of Film Critics, Διεθνής Ομοσπονδία Κριτικής Ταινιών Κινηματογράφου). Το Φιπρέσκι αποτελείται από τις εθνικές οργανώσεις των επαγγελματικών κριτικών ταινιών και των δημοσιογράφων ταινιών από όλο τον κόσμο για "την προώθηση και την ανάπτυξη της κουλτούρας ταινιών και για την προστασία επαγγελματικών ενδιαφερόντων."
Ιδρύθηκε τον Ιούνιο του 1930 στο Παρίσι. Σήμερα έχει μέλη σε περισσότερες από 50 χώρες παγκοσμίως. Το Φιπρέσκι δίνει συχνά βραβεία κατά τη διάρκεια των φεστιβάλ ταινιών (όπως το φεστιβάλ ταινιών των Καννών και το φεστιβάλ ταινιών της Βενετίας) ως έπαινο για αξιόλογες ταινίες. Από το 2005, προσφέρει επίσης και ένα κινηματογραφικό περιοδικό στο διαδίκτυο, το "Undercurrents" (υπόγεια ρεύματα) υπό την διεύθυνση του κριτικού Chris Fujiwara.
Sony Xperia P

Οθόνη

Το Xperia P διαθέτει οθόνη 4 ιντσών αναλυσης qHD (960x540) με την τεχνολογια "WhiteMagic". Η προσθήκη της WhiteMagic στην οθόνη γίνεται με την προσθήκη ενός άλλου λευκόυ υπο-pixel σε επίπεδο υλικού, μαζί με τις βασικές pixels RGB (RGBW). Αυτό διευκολύνει τη βέλτιστη φωτεινότητα των 960 nits  που το καθιστά το καλύτερο της κατηγορίας του. Σύμφωνα με τους ισχυρισμούς των υπαλλήλων της Sony, η τεχνολογία αυτή αυξάνει τη διάρκεια ζωής της μπαταρίας σε μεγάλο βαθμό.

Φωτογραφική μηχανή

Το Xperia P έρχεται με μια κάμερα 8 mega-pixel με αισθητήρα Exmor R-sensor της Sony για την καλύτερη φωτογραφία κατά τη διάρκεια του χαμηλού φωτισμού. Και παράγει επίσης φωτογραφιες αναλυσης 1080p και Full HD βίντεο. Το τηλέφωνο διαθέτει επίσης μια ενσωματωμένη δευτερεύουσα κάμερα (μπροστινη κάμερα) για βίντεο-κλήσεις και το video chatting, η ανάλυση είναι 640 x 480 VGA. Το smartphone διαθέτει διάφορα χαρακτηριστικά, όπως ανίχνευση χαμόγελου, Sweep Panorama, 3D Sweep Multi angle και τη λειτουργία 3D Sweep Panorama. Πολλοί χρήστες έχουν αναφέρει πρόβλημα με την κάμερα μετά την ενημέρωση του λειτουργικού συστήματος με το Android ICS. Σε διάφορες εφαρμογές 3ου κατασκευαστη που χρησιμοποιούν την κάμερα του τηλεφώνου, το σκόπευτρο της καμερας δεν θα μπορούσε να δείξει την πλήρη εικόνα, αλλά μάλλον μια εικόνα με αναλογιες 4:3 στην μεγιστη αναλυση των 8MP. Τα ζητήματα αυτά διορθωθηκαν στο Android Jelly Bean 4.1.2 μια ενημέρωση που κυκλοφόρησε τον Απρίλιο του 2013. Όμως, το 3D Sweep Multi angle και το 3D Sweep Panorama ειχαν χαρακτηριστικά που έχουν αφαιρεθεί από το λανσάρισμα της συσκευής με το firmware του Android Gingerbread.

Λογισμικό

Κυκλοφορησε με το Android 2.3.7 στο 2ο τρίμηνο του 2012. Οι πρώτες ενημερώσεις για το Android 4.0.4 ηταν διαθέσιμες από τον Αύγουστο του 2012. Υπήρξε μια σειρά από μικρές ενημερώσεις και βελτιώσεις σταθερότητας από τότε. Το Xperia P είχε προγραμματιστεί να λάβει μια ενημερωμένη έκδοση του Android 4.1.2 Jelly Bean στα τέλη Μαρτίου του 2013, ενώ η ενημέρωση καθυστέρησε και κυκλοφόρησε στις 24 Απριλίου 2013.
Ψαρή Φοράδα Ηρακλείου

Τοποθεσία

Η παράλια αυτή ζώνη διακόπτεται στο μέσο της από συγκροτήματα λόφων κι έτσι η όλη επιφάνεια της πεδινής έκτασης χωρίζεται σε δύο τμήματα. Το ένα τμήμα αποτελεί ο κάμπος της Ψαρής Φοράδας και το άλλο ο κάμπος του Φαφλάγκου. Ο μεγαλύτερος από τους ενδιάμεσους λόφους σχηματίζει ένα μικρό οροπέδιο, που η έκταση του υπερβαίνει τα 500 στρέμματα και ονομάζεται "Τσιτσίνα".
Ο κάμπος της Ψαρής Φοράδας διασχίζεται από ένα χείμαρρο, ο οποίος μόνο το χειμώνα και σε περίοδο βροχών φέρνει τα νερά του μέχρι τη θάλασσα. Αντίθετα ο κάμπος του Φαφλάγκου διασχίζεται από τον Μπλαβάρη ποταμό, του οποίου τα νερά έφταναν μέχρι το τέλος της άνοιξης στη θάλασσα, κυρίως τα πιο παλιά χρόνια, που η ανομβρία δεν ήταν έντονη.
Πολλά είναι τα στοιχεία εκείνα που την κατατάσσουν στις πλέον προνομιούχες περιοχές, καθώς το ιδιαίτερο μικροκλίμα της περιοχής έδωσε την δυνατότητα στους αγρότες να καλλιεργούν στην καρδιά του χειμώνα υπαίθριες ντομάτες με περίοδο συγκομιδής από τον Οκτώβρη έως τον Απρίλη.
Περνώντας από το χωριό Καλάμι, διακρίνεται ο οικισμός. 
Στον απάνεμο όρμο, υπάρχει το μικρό νησάκι Ψαροχάρακο (Ψαρό Χαράκι) της ανατολικής πλευράς.
Η μοναδική παραλία της Ψαρής από το "Θιόφιλο" με το "Ψαροχάρακο" έως την "Σεντόνα" με την γκρίζα αμμουδιά της προστατεύτηκε από κατοίκους του οικισμού από παράνομες αμμοληψίες και παρεμβάσεις.

Ιστορικά στοιχεία

Ο οικισμός ιδρύθηκε από κατοίκους του Καλαμίου, που έρχονταν στο μέρος αυτό αρχικά για ψάρεμα και μόνο το καλοκαίρι, όπως επίσης και για να ελέγχουν τις καλλιέργειες τους. Σήμερα αποτελεί πλέον τόπο μόνιμης διαμονής. Τον τελευταίο καιρό σημειώνει μεγάλη τουριστική ανάπτυξη
Αναφορικά με την ονομασία, η Ψαρή Φοράδα ανήκε σε κάποιον αγά, ο οποίος για να επιδείξει την ισχύ του, δε δίστασε - σύμφωνα με το θρύλο- να κρεμάσει το αγαπημένο του θηλυκό άλογο, μια γκρίζα φοράδα, σε συγκεκριμένο τόπο. Άλλη εκδοχή κάνει λόγο ότι την έδεσε στο μέρος εκείνο και την άφησε να πεθάνει από πείνα και από δίψα. Ο τόπος αυτός, εκεί που βρίσκεται ο σημερινός οικισμός, έλαβε το όνομα Ψαρή Φοράδα από αυτόν το θρύλο. Η Σιδωνία ταυτίζεται με ομώνυμη αρχαία πόλη.
Μούρμανσκ

Ιστορία

Το Μούρμανσκ ιδρύθηκε το 1915 κατά τη διάρκεια του Α΄ Παγκοσμίου Πολέμου με το όνομα «Μούρμαν» (Мурманами), δηλαδή Νορβηγοί ή βόρειοι στα ρωσικά. Αργότερα το 1916 μετονομάστηκε σε «Ρομάνοφ στο Μούρμαν» (рома́нов-на-Му́рмане) από τη ρωσική βασιλική δυναστεία των Ρομάνοφ. Ενώ το 1917 πήρε το σημερινό του όνομα.
Το Μούρμανσκ ήταν η τελευταία πόλη που ιδρύθηκε στη Ρωσική Αυτοκρατορία. Το 1915, κατά τη διάρκεια του Α΄ Παγκοσμίου Πολέμου οι ανάγκες του πολέμου οδήγησαν στην κατασκευή σιδηροδρομικού δικτύου από το Πετροζαβόντσκ σε μία τοποθεσία, χωρίς πάγο, στην ακτή Μούρμαν στη ρωσική Αρκτική, στην οποία αποστέλλονταν από τους συμμάχους στρατιωτικές προμήθειες. Ο τερματικός αυτός σταθμός έγινε γνωστός ως Μούρμαν και σύντομα αναπτύχθηκε σε λιμάνι, ναυτική βάση, και αργότερα δημιουργήθηκε ένας παρακείμενος οικισμός ο οποίος αναπτύχθηκε πολύ γρήγορα.
Το 1918-1920, κατά τη διάρκεια του ρωσικού εμφύλιου πολέμου, η πόλη κατελήφθη από τις δυτικές δυνάμεις, που είχαν συμμαχήσει με τη Ρωσία στον Α΄ Παγκόσμιο Πόλεμο, και από τις δυνάμεις του Λευκού Στρατού.
Γεώργιος Παπαλεξόπουλος

Βιογραφικά στοιχεία

Ήταν γιος του Σταύρου Παπαλεξόπουλου από το Άργος και αδερφός του ήταν ο Μιχαήλ Παπαλεξόπουλος. Εξελέγη πρώτη φορά βουλευτής Άργους στις εκλογές του 1872 και επανεξελέγη σε αυτές του 1875 και του 1879. 
Ανηψιός του, επ' αδελφής, ήταν ο Δημήτριος Κούζης.
Πάχνη

Γενικά

Ο παγετός σχηματίζεται τις αίθριες νύκτες του Χειμώνα συνήθως κατά τους μήνες Νοέμβριο και Δεκέμβριο όταν βεβαίως δεν υφίσταται άνεμος και όταν δεν υπάρχουν σύννεφα. Έτσι υπό αυτές τις συνθήκες η επιφάνεια του εδάφους ακτινοβολεί θερμότητα στην ατμόσφαιρα με συνέπεια βαθμηδόν να παγώνει, ομοίως και το χαμηλότερο στρώμα αέρος που έρχεται άμεσα σε επαφή μ΄ αυτή. Τα μόρια των υδρατμών λοιπόν που υφίστανται σ΄ αυτό το πολύ χαμηλό ύψος στρώμα της ατμόσφαιρας, της τροπόσφαιρας, αγγίζοντας τις ψυχρές επιφάνειες των σωμάτων αρχίζουν να συμπυκνώνονται και να κολλούν σ΄ αυτές έλκοντας και άλλα μόρια υδρατμών. Επειδή όμως η θερμοκρασία αυτή της συμπύκνωσης είναι κάτω από το 0 °C οι υδρατμοί από την αέρια μορφή των σχηματίζουν κατ΄ ευθείαν μικροσκοπικούς παγοκρυστάλλους. Το φαινόμενο αυτό ονομάζεται Πάχνη. ή Παγετός.

Όσο ωφέλιμο είναι για την γεωργία η δρόσος και το χιόνι, τόσο καταστρεπτικός καθίσταται ο παγετός, ακριβώς επειδή σχηματίζεται σε θερμοκρασία κάτω από το 0 °C . Στη θερμοκρασία αυτή οι χυμοί των φυτών όπως και οι καρποί τους παγώνουν και στερεοποιούνται με συνέπεια την ολοκληρωτική καταστροφή τους.

Έτσι προκειμένου να «καταπολεμηθεί» ο παγετός σε όλες σχεδόν τις Χώρες σήμερα έχουν οργανωθεί ειδικές Υπηρεσίες Πρόγνωσης και Προειδοποίησης Παγετού (Frost Warning Service). Οι Χώρες που έχουν οργανώσει τέτοιες Υπηρεσίες διαθέτουν ικανούς Μετεωρολόγους με μεγάλη πείρα που επανδρώνουν κατά ομάδες αντίστοιχα κλιμάκια στα πιο ευάλωτα τουλάχιστον από παγετό διαμερίσματα (περιοχές) της επικράτειάς των, με κύρια αποστολή την έγκαιρη προειδοποίηση των αγροτών για επαπειλούμενο κίνδυνο.

Τρόποι αντιμετώπισης

Για την «καταπολέμηση» του παγετού ακολουθούνται συνήθως τρεις τρόποι: ή ανάβονται φωτιές με απλές θερμάστρες πετρελαίου ή με εγκατάσταση φυσικού αερίου ή εξακοντίζεται νερό με δίκτυο σωληνώσεων ή τέλος, θέτονται σε λειτουργία κατάλληλα εγκατεστημένοι ανεμιστήρες. Και οι τρεις αυτοί τρόποι επιτυγχάνουν την θέρμαση των κατωτέρων στρωμάτων του αέρα ώστε τουλάχιστον να διατηρείται η θερμοκρασία του έστω και 1 βαθμό Κελσίου πάνω από το 0. Τις τελευταίες δεκαετίες, έχει ξεκινήσει και στην Ελλάδα προσπάθεια πρόγνωσης και καταπολέμησης του παγετού.

Σημείο παγετού

Σημείο παγετού ή Σημείο πάχνης χαρακτηρίζεται το σημείο εκείνο της θερμοκρασίας του αέρα ενός τόπου, όπου οι υφιστάμενοι σ΄ αυτό υδρατμοί στερεοποιούνται, δηλαδή η θερμοκρασία του είναι κάτω από το 0 °C .

Λαογραφία

Χαρακτηριστική είναι η ελληνική δημώδης παροιμία "κάμνουν ν΄ ανθίσουν τα δενδρά κι η πάχνη δεν τ΄ αφήνει" που λέγεται κυρίως σε απίθανα προβαλλόμενα εμπόδια εκτέλεσης πράξης.
Σονάτα για πιάνο No. 27 (Μπετόβεν)

Η Σονάτα για Πιάνο No. 27 σε Μι ελάσσονα, Op. 90 (αγγλικά: Piano Sonata No. 27, γερμανικά: Nr. 27 op. 90) είναι μία σύνθεση του Λούντβιχ βαν Μπετόβεν, που γράφτηκε το καλοκαίρι του 1814, ήτοι κατά το τέλος πλέον της μεσαίας περιόδου του συνθέτη, και αφιερωμένη στον πρίγκιπα Μόριτς φον Λιχνόβσκι. Η σονάτα δημοσιεύθηκε έναν χρόνο αργότερα από την ολοκλήρωση της, τον Ιούλιο του 1815.
Το έργο αποτελείται από δύο μέρη: I. Mit Lebhaftigkeit und durchaus mit Empfindung und Ausdruck - 3/4 σε Μι ελάσσονα και II. Nicht zu geschwind und sehr singbar vorgetragen - 2/4 σε Μι μείζονα. Μία τυπική εκτέλεσε της σονάτας διαρκεί περίπου 14 λεπτά. Συγκεκριμένα το δεύτερο μέρος της σονάτας έχει δεχτεί επαίνους από διάφορους μουσικολόγους, με τον Τσαρλς Ρόζεν να αναφέρει ότι πρόκειται για μία «εξαιρετικά όμορφη σύνθεση, μία από τις πιο ξεχωριστές του Μπετόβεν».
Πόθοι στον καταραμένο βάλτο

Πληροφορίες

Η ταινία στην πρώτη της προβολή έκοψε 67.442 εισιτήρια και ήλθε 74η σε σύνολο 117 ταινιών.
Ερρίκος της Πρωσίας (1747-1767)

Βιογραφία

Ήταν ο δευτερότοκος γιος του Αυγούστου-Γουλιέλμου πρίγκιπα της Πρωσίας και της Λουίζας των Γουέλφων, κόρης του Φερδινάνδου-Αλβέρτου Β΄ δούκα του Μπράουνσβαϊκ-Βολφενμπύτελ.
Ο πατέρας του απεβίωσε όταν ο Ερρίκος ήταν 11 ετών και στα 17 του απέκτησε επίτροπο τον συνταγματάρχη Χανς φον Μπλούμενταλ, διοικητή της Προσωπικής Φρουράς. Ο Ερρίκος και ο κατά τρία έτη μεγαλύτερος αδελφός του Φρειδερίκος-Γουλιέλμος Β΄ περνούσαν αρκετό χρόνο στην ιδιοκτησία του συνταγματάρχη στο Πάρετς.
Από νέος έλαβε στρατιωτικές προαγωγές και διακρίσεις· το 1748 έγινε μέλος του Τάγματος του Μέλανος Αετού και το 1764 λοχαγός και υποδιοικητής του 1ου τάγματος της Προσωπικής Φρουράς του βασιλιά. Τον Σεπτέμβριο του ίδιου έτος προήχθη σε διοικητή και το 1767 έγινε αντισυνταγματάρχης από τον θείο του Φρειδερίκο Β΄ της Πρωσίας.
Ήταν ένας πολλά υποσχόμενος λοχαγός στη Φρουρά και ο θείος του έτρεφε πολλές ελπίδες σε αυτόν. Το 1767 πήγαινε με την επιλαρχία του των θωρακοφόρων σε παρέλαση και επιθεώρηση, αλλά στο Πρότσεν που σταμάτησε, κόλλησε ευλογιά και απεβίωσε προς λύπη του θείου του.
Ήταν 20 ετών και άγαμος.
Ζγέντι Μίριαν

Ο Μίριαν Ζγέντι γεννήθηκε στη Γεωργία το 1968. Ξεκίνησε να διδάσκεται Καράτε και Τζούντο από την ηλικία των 10 ετών. Στα 17, συνέχισε την εξάσκηση στο Combat Sambo club με το δάσκαλο Gari Chutlashvi.
Μετά την στρατιωτική θητεία του, ξεκινά να εργάζεται στην Αστυνομία (Μιλίτσιγια), στο τμήμα της Κυβερνητικής Ασφάλειας και παράλληλα στο σύλλογο Κιόκουσιν-Καράτε "Όρμπι" από το 1989. Αποστέλλεται στην Αστυνομική Σχολή και εκεί αποκτά περισσότερο ενδιαφέρον για το Combat Sambo από ότι στα υπόλοιπα μαθήματα. Καθώς όμως το έργο της αστυνομίας παρεμβαίνει στην εκπαίδευση του, αφήνει την Αστυνομία και αφοσιώνεται αποκλειστικά στις πολεμικές τέχνες. Το 1991 εντυπωσιάζεται παρακολουθώντας ένα τουρνουά Ασιχάρα Καράτε και αμέσως αρχίζει να αναλύει αυτό το σύστημα. Εκπαιδεύεται στο Ασχιχάρα Καράτε από το δάσκαλο Serdar Ergun(Τουρκία) και τον δάσκαλο Abdulkadyr Baytuev(Νταγκεστάν). Το 1992 ιδρύει το πρώτο σύλλογο Ασιχάρα Καράτε στη Γεωργία. Το 1993 αποφοιτεί από την Αθλητική Ακαδημία. Στη συνέχεια προχωράει στην ίδρυση της Ομοσπονδίας Ασχιχάρα Καράτε της Γεωργίας το 1996. Εκτός από τα προηγούμενα εξασκείται ακόμα και στο Ταϊλανδέζικο – μποξ καθώς και στο Αϊκίντο. 
Ο Ζγέντι έδωσε περισσότερη προσοχή στην πτυχή των Πολεμικών Τεχνών που μπορεί πραγματικά να εφαρμοστεί και που ξεπερνάει τον αθλητισμό. Αυτό αποδεικνύεται όταν αυτός και οι μαθητές του ασκούνται ή ανταγωνίζονται στα τουρνουά Ασιχάρα Καράτε ή στους δικούς τους αγώνες αναπτυγμένων κανόνων, οι οποίοι είναι σχεδόν σαν μάχη του δρόμου. Η σύνθεση αυτών των κανόνων μάχης έγινε η βάση του τουρνουά "Street Fighter" του Τζισέν Τζίτσου.